Posted by: SP | 2011/05/26
Ek wil graag op ''n 3-dae vars groentesap dieet gaan. Dit behels baie groen blaargroente, beet, gemmer, wortels en suurlemoen. Wat is dr se opinie daaroor om vir 3 dae sonder enige vaste kos te gaan? Dit is nie vir gewigsverlies nie, maar eerder ''n detox. Ek vind dat ek baie opgeblaas is nadat ek geeet het, veral stysel tipe kosse. Blykbaar gee jy jou spysverteringskanaal en organe ''n blaaskans as jy op ''n groentesap dieet gaan. Ek is geneig om myself soms te ooreet, veral ook aan vleis, alhoewel ek nie oorgewig is nie. Ek is ''n 31 jarige vrou, 165m lank en weeg 54. Is dit gevaarlik wat ek beoog? Dankie
Dit is nie gevaarlik nie, maar dit kan wel hardlywigheid en hoofpyn veroorsaak. 'Ons kan by die ouer generasie leer' | Netwerk24
Deur Goliath Ponie, Universiteit van die Vrystaat 25 Junie 2019 11:10
Ek en my vriende praat nou die dag oor ons kinderdae, spesifiek die tipe speletjies wat ons in ons grootwordjare gespeel het. Ons kom toe almal tot die slotsom dat vandag se kinders dit nie ken nie, en hoe hulle eintlik hierdie kosbare tye misgeloop het waarop ons nog steeds terugkyk.
Vandag se ouer mense sal sekerlik met my saamstem. Voor ek aangaan, ek noem hulle eintlik die grootmense of die oumense, want my respek en eer lê daarin geanker.
Wanneer die grootmense hul wêreld met ons s’n vergelyk, dan staan ons s’n mos nie ’n kat se kans nie.
Die grootmense moet onthou (ek weet hulle doen) dat daar ’n groot verskil is tussen ons wêreld en die een waarin hulle grootgeword het. Ons wêreld is ’n wêreld van moderniteit en vooruitgang, en dit maak ons outomaties anders.
Hierdie gevorderde voorregte (soos ek dit noem) was nie daar in die verlede nie. Dus moet die grootmense ons toelaat om ons wêreld te omhels, net soos hulle hulle s’n omhels het.
Die feit dat ons sosiale media en tegnologie gebruik, maak ons anders as die vorige geslagte. Ons neem aktief daaraan deel, want dit het al so ver ontwikkel en alles gaan verder daaruit ontwikkel.
Laat my dan ook toe om die saak van die ander kant af te bekyk. Ons staan mos bekend as die born frees, ’n term wat gebruik word vir babas wat ná 1994 gebore is.
Ons moenie die grootmense wat voor daai tyd gebore is, vergeet nie. Ek neem aan ons noem hulle net die teenoorgestelde, die “vasgeborenes”. Ek neem hieruit ’n lewensles, en verstaan dan hoekom hulle so behep is met ons, en so baie van ons verwag.
LEES OOK: 'Aan die ouer generasie: Kan ons nie eerder saamwerk nie?'
Die ouer generasie is ’n generasie wat ryk is aan kulturele waardes. Hoewel die grootmense al die ou manier van dinge doen aan ons wil oordra, glo ek daar is tog van hierdie waardes wat ’n plek in ons wêreld verdien.
Want daar is vir seker dinge wat ons by hulle kan leer. Só bou ons mos ook ’n beter wêreld saam vir ons kinders en hul kleinkinders.
Grappies en stories
Ek sluit graag af met die volgende: Daar is ruimte vir almal.
As dit gebeur dat ek die geleentheid kry om saam die grootmense te sit, gryp ek dit gewoonlik aan, want selfs in hul grappies en stories, is daar iets van waarde. Elke keer wanneer ek dit ontdek, is my wens dat die jonger geslag sulke waardes saam met hulle op hul reis sal neem – en dit is net nodig om te luister.
As dit gebeur dat ek die geleentheid kry om saam die grootmense te sit, gryp ek dit gewoonlik aan, want selfs in hul grappies en stories, is daar iets van waarde.
En wie weet? Dalk verstaan ons eendag, wanneer ons self vassit met ons kinders, of ons kleinkinders oor hoekom hulle dinge anders doen.
Verskoon my by voorbaat as ek outyds klink, want ek is mos in 1992 gebore.
Goliath Ponie (26) is 'n teologiestudent aan die Universiteit van die Vrystaat. Hy is oorspronklik van die Noord-Kaap en is gebore in Hopetown.
Generasie Z: Ons is té gespanne vir ons ouderdom
Die tye het verander, Oupa!